Webit с невиждана церемония за годишните си награди - Технологии - Наука и техника | Vesti.bg
Наука и техника 11 април 2017, 14:59, oбновена в 15:05 1852
Само две седмици остават до церемонията за раздаването на годишните награди на Webit.Foundation, наречена още “Наградите на Бъдещето”.
Събитието ще се проведе на 25 април в София Тех Парк и ще се излъчва в ефира на NOVA. Ограничено количество билети все още се предлагат в сайта на събитието.
Церемонията по раздаването на наградите е само част от програмата на Webit.Festival Europe - най-влиятелното събитие за дигитална икономика и технологии в региона, част от световната серия от събития и общността Webit.
Наред с международното си жури, в България Webit успява да обедини и най-влиятелните български асоциации и неправителствени организации.
Сред тях попадат BASSCOM и BAIT - двете организации, обединяващи всички водещи технологични компании в България, Съвета на Ректорите, обединяващ всички висши училища в страната, Националното сдружение на общините, Държавна агенция “Електронно управление”, Българската асоциация на рекламодателите (BAA), IAB България и Българската асоациация на PR агенциите (BAPRA) всички те представлявани от техните председатели или избрани членове на бордовете им.
Най-успешните здравни иноватори у нас ще имат възможност да бъдат наградени от проф. Шафи Ахмед и д-р Лиса Латс. Доктор Ахмед един от най-известните хирурзи в света и първият, направил серия от операции с очила за виртуална реалност. Директорката за изкуствен интелект на IBM Watson работи за най-развития проект за изкуствен интелект в света на здравеопазването, който вече заменя лекари при диагностицирането.